развлекателни шеги за Планина
Един златотърсач се лутал из някаква необятна пустош.
В един момент, пред него се извисил стръмен планински връх. Вътрешният му глас се обадил:
- Копай! Тук има злато!
Авантюристът се катерил няколко часа, които му се сторили безкрайни! Когато стигнал най-сетне горе - счупил три кирки в твърдите скали! С триста зора изкопал метър, два, три... Но нямало и помен от благородния метал!
С хиляди псувни, нашият герой слязъл долу и продължил своя път. След два-три часа, стигнал до мрачно и зловещо тресавище. Вътрешният му глас се обадил:
- Копай! Тук има злато!
Търсачът на приключения влязъл в блатистата местност и за малко не се удавил!
Но отново не намерил това, което търсел.
Най-сетне многострадалният несретник стигнал до идеално гладък терен. А почвата била мека като кадифе! Вътрешният му глас се обадил:
- Копай! Тук има злато!
Този път, пичът му се троснал:
- Два пъти вече ме излъга! Трети път - няма да ти се вържа!
- Копай, бе, балък! Изпускаш си късмета!
- Добре! Ще гребна три пъти с лопатата! И после се отказвам!
И така, нашият човек гребнал веднъж, дваж... И на третия път нещо жълто заблестяло на слънцето!
Вътрешният му глас казал с безкрайно учудване:
- Яяяя... ЗЛАТО?!